**ДУА “Азёрская сярэдняя школа”**

**Тэма**: “Духоўнае адраджэнне вескі праз прызму творчасці Касіцкай Ларысы Уладзіміраўны”.

**Секцыя “**Выяўленчае мастацтва Гродзеншчыны**”**

**Выканаў:** Касіцкі Данііл, 5 клас ДУА “Азёрская СШ”

**Кіраўнік:** Касіцкая М.Ч., настаўнік гісторыі і грамадазнаўства.

***“Самы вялікі трыумф мастака –***

***калі ён прымушае думаць і адчуваць тых,***

***хто на гэта здольны.”***

***Эжэн Дэлакруа***

Жыццё беларускай вёскі, а хутчэй яе духоўнае адраджэнне, на сённяшні дзень з'яўляецца актуальным пытаннем і не можа не хваляваць сэрца беларускага чалавека, а тым больш чалавека, які ўсведамляе сваю датычнасць і здольнасць аказаць ўплыў на яго духоўнае развіццё.

Вёска заўсёды з'яўлялася захавальніцай народнай культуры і звычаяў. І наша вёска Азёры не выключэнне, яна была і застаецца захавальніцай і крыніцай усяго таго, што фармуе ў нас пачуццё патрыятызму і любові да зямлі, на якой мы нарадзіліся і жывем.

**Актуальнасць дадзенай працы** ў тым, што ў апошні час маладое пакаленне ўсё часцей звяртаецца да духоўнай і культурнай спадчыны, шукае адказы на няпростыя пытанні навакольнай рэчаіснасці. Мінулыя пакаленні пакінулі нам багатую спадчыну - традыцыі, духоўныя асновы, і, самае галоўнае, культуру, якую мы, маладое пакаленне, павінны захоўваць і аберагаць. Інакш мы страцім сябе і сваю нацыянальную самабытнасць.

Наш край багаты таленавітымі людзьмі, якія з'яўляюцца прадстаўнікамі не прафесійнага мастацтва. У сваіх працах яны выяўляюць сябе і раскрываюць свой унутраны свет, тым самым спрыяюць духоўнаму адраджэнню аднавяскоўцаў.

Наша ўвага ў дадзенай працы звернута да духоўнага адраджэння вескі праз прызму творчасці мастачкі не прафесіянала, Касіцкай Ларысы Уладзіміраўны.

**Гіпотэза:** праз знаёмства з мастацкімі тэхнікамі адбываецца знаёмства з гісторыяй мастацтва, якое ў далейшым можа стаць падмуркам да прафесійнага занятку дэкаратыўна – прыкладным мастацтвам.

**Мэта працы:** выявіць уплыў самадзейнай мастацкай творчасці Касіцкай Ларысы Уладзіміраўны на духоўнае адраджэнне вёскі.

**Задачы:**

1. Даследваць і апісаць творчасць Касіцкай Ларысы Уладзіміраўны.
2. Расказаць пра імкненні Касіцкай Ларысы Уладзіміраўны паўплываць на духоўнае і культурнае адраджэнне роднай вескі.
3. Даследваць самадзейную мастацкую творчасць у сучасных умовах, характэтную для вывучаемай мясцовасці.
4. Пазнаёміць з тэмай даследавання навучэнцаў школы.
5. Захаваць сабраную інфармацыю ў музее “Спадчына” ДУА “Азёрская СШ”.
6. Выхоўваць гонар і любоў да мастацкіх традыцый роднага краю.

Для напісання сваёй працы я выкарыстоўваў такія **метады** даследвання, як пошукава-даследчы, інтэрв'ю.

**Аб'ектам** даследавання з'яўляецца творчая дзейнасць Касіцкай Ларысы Уладзіміраўны, а **прадметам-** сістэматызацыя ведаў пра непрафесійнае мастацтва ў якім Касіцкая Ларыса Уладзіміраўна сябе праяўляе.

Навуковая навізна даследвання заключаецца ў першай спробе комплекснага вывучэння гісторыі мастацтва вескі Азёры і яе ўплыву на духоўнае адраджэнне аднавяскоўцаў.

**Практычная значнасць працы**.

**Формы прадстаўлення вынікаў праекта:**

1. Сабраны матэрыял ў працэсе даследчай працы выкарыстоўваецца ў краязнаўчай працы, на ўроках гісторыі, а таксама ў выхаваўчай рабоце.
2. Дадзеная праца была прадстаўлена навучэнцам школы і іх бацькам, настаўнікам, што спрыяла ўзрастанню цікавасці да гісторыі і мастацтва сваёй малой радзімы.
3. У кабінеце гісторыі ДУА “Азёрская СШ” створана экспазіцыя, прысвечаная творчай дзейнасці Касіцкай Ларысы Уладзіміраўны.
4. На школьным сайте можна ўбачыць першыя серыі выдэафільмаў аб гісторыі, культуры і вядомых земляках вескі Азёры.
5. Наша даследаванне мы апублікавалі у зборніку навуковых работ “Першы крок у навуку”.

**У ходзе праведзенага даследавання мы прыйшлі да шэрагу высноў:**

1. Працэс стварэння іконы - гэта не проста творчая праца, гэта хрысціянскі подзвіг. Таму, каб стварыць святы вобраз, патрэбна пэўная духоўная моц, духоўная засяроджанасць чалавека. Гэта сведчыць, што іконапісцы сапраўды імкнуцца да Бога, бо без духоўнай працы, без шчырага імкнення выніку немагчыма дасягнуць.

2. Праца паказвае, што толькі праз мастацтва ляжыць шлях да духоўнага адраджэння. А Касіцкія Ларыса Уладзіміраўна можа быць прыкладам для нас усіх, прыкладам як асоба, якая не стаіць на месцы, а заўсёды развіваецца, якая знайшла сябе ў жыцці, самарэалізоўваецца ў творчасці, якая нясе ў свет толькі дабро, якая сваімі працамі ўнесла ўклад у духоўнае развіццё роднага краю. Жыццёвая пазіцыя і ўнутраны свет адлюстроўваецца ў яе працах-шэдэўрў. Для стварэння шэдэўра патрэбен талент, падораны звыш, таму што работы павінны перадаваць не толькі прыгажосць, але і дабрыню, якая ідзе знутры, ад сэрца.

Дадзеная праца накіравана на дапытлівага і зацікаўленнага школьніка з мэтай прадоўжыць фарміраванне камунікатыўнай і інфармацыйнай кампетэнцый вучняў у рамках вышэй заяўленай тэмы; аб'яднаць веды аб здольнасці чалавека і яго творчасці, паўплываць на духоўнае адраджэнне грамадства; прыцягнуць да супрацоўніцтва па гэтай тэме навучэнцаў сярэдніх і старэйшых класаў з мэтай стымулявання пазнавальнай актыўнасці і ўдасканалення ведаў па дадзенай тэме; праз засваенне матэрыялу дадзенай працы выпрацоўваць цікавасць да гісторыі сваёй вёскі і спрыяць яе далейшаму духоўнаму і культурнаму адраджэнню.

Дадзенае даследаванне - гэта спроба ў агульных рысах разгледзець духоўнае адраджэнне вёскі праз прызму мастацкай творчасці Касіцкай Ларысы Уладзіміраўны.

У перспектыве мы намецілі: 1) працягнуць працу па вывучэнню гісторыі і мастацтва Малой Радзімы; 2) аказваць дапамогу настаўнікам школы на аснове матэрыялаў у правядзенні ўрокаў гісторыі, класных гадзін, мерапрыемстваў.

Па выніках працы быў створаны відэафільм,які размешчаны на сайце школы.